钦定古今图书集成/理学汇编/文学典/第059卷 > 杜𫖮
## 钦定古今图书集成/理学汇编/文学典/第059卷 > 杜𫖮

按《唐书杜佑传》：“牧弟𫖮，字胜之，幼病目，母禁其为学，
举进士，礼部侍郎贾𫗧语人曰：‘得杜𫖮，足敌数百人’。
授秘书省正字。李德裕奏为浙西府宾佐。德裕贵盛，
宾客无敢忤，惟𫖮数谏正之。及谪袁州，叹曰：‘门下爱
我皆如𫖮，吾无今日’。太和末，召为咸阳尉，直史馆。尝
语人曰：‘李训、郑注必败。行未及都，闻难，作疏辞疾归’。”
𫖮亦善属文，与牧相上下。竟以丧明卒。